Roșiile sunt unele dintre cele mai consumate legume, dar și printre cele mai sănătoase dacă sunt bio, crescute și culese direct din grădina proprie. Pentru ca acest lucru să fie posibil, mai întâi de toate ai nevoie de niște răsaduri.
Răsadurile de roșii mereu sunt printre cele mai achiziționate. Este indicat să le cumperi de la producători, fiindcă aceștia au în general produse mai sănătoase, iar pentru a dovedi că sunt, într-adevăr, producători, trebuie să dețină o autorizație.
Odată ce le obții, răsadurile de roșii se țin în apă, încât să nu le putrezească rădăcinile. Asigură-te că solul în care vor fi introduse este unul nici prea tare, nici prea moale. Nu uita să-l stropești cu apă în prealabil, fix pe porțiunea răsadurilor.
De asemenea, ca să fii sigur că pământul va fi unul fertil poți aplica pe lângă răsadurile cultivate sau anterior acestui pas îngrășământ natural, făcut chiar acasă. Agricultorii le utilizează adesea și sunt încântați de rezultat.
Îngrășăminte naturale pentru grădină sunt cojile de ouă, cojile de nuci, cojile de ceapă sau cojile de banană. Este foarte bună și cenușa, dar și ceaiul de urzică și urzicile în sine. Unii gospodari împrăștie pe sol și resturile de la animalele pe care le cresc, precum bovinele.
Temperatura solului nu trebuie să depășească 10 grade Celsius, iar în aer să nu fie mai mult de 15 grade, astfel încât răsadurile să se poată dezvolta fără nicio problemă. Totuși, când se pun răsadurile de roșii în pământ?
De-a lungul timpului, grădinarii iscusiți au observat că, dacă cultivi la final de aprilie sau la început de mai răsaduri de roșii, atunci te vei bucura de leguma în sine la jumătatea verii. În august le vei culege cu certitudine și le vei savura cu multă plăcere.
Roșiile sunt bogate în vitamine și în antioxidanți. Întăresc sistemul osos, îmbunătățesc sănătatea pielii, reduce riscul de diabet, reduce riscul de cancer, împiedică apariția afecțiunilor neurodegenerative și sunt benefice și pentru proaspetele mămici.
Multe femei, datorită efectelor bune asupra pielii, folosesc roșiile pe post de mască hidratantă. Aceasta se ține în jur de 10, 15 minute, după care se îndepărtează cu o dischetă demachiantă și cu apă călduță. La final, tenul va arăta mai luminos și nu va mai avea atât de multe impurități.